joelniklaus/EU_Wikipedias huggingface dataset:
Želvų piliakalnis

Želvų piliakalnis, Kaukuras – piliakalnis Molėtų rajono savivaldybės teritorijoje, į rytus nuo Želvų kaimo, Suginčių seniūnija. Pasiekiamas nuo kelio Gečiai – Kuktiškės, jam kylant į kalniuką, prasidėjus miškui, jo susikirtime su miško keliukais pasukus į dešinę pietryčių kryptimi, 600 m pavažiavus mišku, palei ežerą iki poilsiavietės – yra 50 m į dešinę pietuosna nuo jos, pašlaitėje, pusiasalyje.

Piliakalnis 
Piliakalnis įrengtas Želvų ežero šiaurinio kranto pusiasalio aukščiausioje dalyje – buvusioje saloje. Aikštelė keturkampė, pailga rytų – vakarų kryptimi, 35 m ilgio ir 14 m pločio, aukštesniu vakariniu galu. Joje rasta lipdytos keramikos. Šlaitai nuolaidūs, 2-­3 m aukščio.

Piliakalnis dirvonuoja, šlaitai apaugę medžiais.

Tyrimai 
1969 m. piliakalnį žvalgė Mokslinė metodinė taryba, 1970 m. – Istorijos institutas.  Piliakalnis datuojamas I tūkstantmečio pr. m. e. antrąja puse – I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 5000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.149
 Lietuvos piliakalniai: atlasas. Vilnius, 2005, t. 2, p. 140–141.

Nuorodos 
 Sąrašas:Lietuvos piliakalniai
 Lietuvos piliakalniai. Želvos

Piliakalniai Molėtų rajone
Pelenių piliakalnis

Pelenių piliakalnis su gyvenviete – piliakalnis ir gyvenvietė Molėtų rajono savivaldybės teritorijoje, į šiaurę nuo Pelenių, Suginčių seniūnija. Pasiekiamas keliu Gečiai – Kuktiškės sankryžoje pasukus į kairę, pavažiavus 300 m ir tvarkomoje sodyboje keliuku pasukus į dešinę šiaurės rytų kryptimi, už 430 m yra dešinėje pietvakariuose, ties miško pakraščiu.

Piliakalnis 
Piliakalnis įrengtas atskiroje kalvoje. Aikštelė ovali, pailga šiaurės vakarų – pietryčių kryptimi, 25x10 m dydžio. Šiaurės – šiaurės vakarų šlaite, 2,5 m žemiau aikštelės yra 15 m ilgio, 4 m pločio terasa, tvirtinta akmenimis. Šlaitai vidutinio statumo, 5­-10 m aukščio.

Piliakalnis apaugęs pušimis.

Šiaurinėje papėdėje, 2 ha plote yra papėdės gyvenvietė, kurioje rasta geležinio ietigalio su užbarzdomis viršūnė, lipdytos keramikos.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  1978 m. piliakalnį žvalgė Mokslinė metodinė taryba.  Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 4,83 ha. Vizualinio apsaugos zonos pozonio plotas 542000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.148
 Lietuvos Respublikos istorijos ir kultūros paminklų sąrašas
 Lietuvos piliakalniai: atlasas. Vilnius, 2005, t. 2, p. 128-129.

Nuorodos 
 Sąrašas:Lietuvos piliakalniai
 Lietuvos piliakalniai. Peleniai

Piliakalniai Molėtų rajone
Šivelučas

Šivelučas () − ugnikalnis Rusijoje, šiauriausiai esantis iš veikiančių ugnikalnių Kamčiatkoje.

Ugnikalnis susidaręs iš andezito ir bazalto. Jo aukštis 3283 m; pagrindo diametras 45−50 km, plotas apie 1300 km². Šivelučą sudaro trys dalys: Senasis Šivelučas, senoji kaldera ir Naujasis Šivelučas. Tai vienas didžiausių ugnikalnių Kamčiatkoje.

1790−2009 m. ugnikalnis išsiveržė apie 13 kartų. 2004−2005 m. ugnikalnio išsiveržimo metu kalnas sumažėjo 115 m. Vienas stipriausių išsiveržimų įvyko 1964 m. lapkričio 12 d. Jo metu pelenų debesies stulpas siekė 15 km aukščio, o purvo srauto − 20 km.

2008 m. rugsėjo 14 d. vėl užfiksuotas stiprus ugnikalnio aktyvumas, kuris 2009 m. baigėsi eiliniu ugnikalnio išsiveržimu.

Nuorodos 
 Šivelučas (anglų k.)
 Šivelučo ugnikalnis  (rusų k.)

Rusijos ugnikalniai
Gintaras Matkevičius

Gintaras Matkevičius (g. Lietuvoje) – teisininkas, buvęs antstolis, Lietuvos antstolių rūmų vadovas (2003–2004 m.).

Biografija 
Vilniaus universiteto Teisės fakultete baigė diplomines teisės studijas.

Iki maždaug 2003 m. LR TM vyr. specialistas.  Įsteigė antstolio kontorą (veiklos teritorija – Vilniaus 1-asis apylinkės teismas) ir iki 2007 m. liepos 10 d. dirbo antstoliu (antstolių , Vytenio Stungurio, Aušros Lepeškaitės ir Gintaro Matkevičiaus kontora).

2007 m. birželio 19 d. Lietuvos apeliacinis teismas jį pripažino kaltu dėl piktnaudžiavimo tarnyba ir atėmė teisę 1,5 metų dirbti antstolio darbą. G. Matkevičius buvo kaltinamas didelės vertės svetimo turto pasisavinimu ir piktnaudžiavimu tarnyba. 2004 ir 2005 m. jis į antstolio depozitinę sąskaitą gavęs poros skolininkų pervestas lėšas (skolas), jų iš karto kreditoriui (Valstybinei mokesčių inspekcijai) nepervedė (pervedė į savo kitas sąskaitas, sudarė sutartis dėl terminuotų indėlių ir gavo palūkanas už valstybės naudai išieškomas lėšas). 

Lietuvos antstolių rūmų prezidiumo pirmininkas nuo 2003 m. kovo 7 d. iki 2004 m. gruodžio (vietoj jo išrinkta Inga Karalienė.

Šaltiniai 

Lietuvos antstoliai
Brinkliškių piliakalnis

Brinkliškių piliakalnis su gyvenviete – piliakalnis (unikalus objekto MC kodas 7040; Lietuvos Respublikos kultūros paminklų sąrašo Nr. AV1639; registro iki 2005 m. balandžio 19 d. Nr. A692P) ir gyvenvietė Utenos rajono savivaldybės teritorijoje, Brinkliškėse, Daugailių seniūnija. Pasiekiamas keliu Lukošiūnai – Gateliai pravažiavus Brinkliškio kaimą ir aukštumoje pasukus per laukus į dešinę pietryčių kryptimi, už 150 m.

Piliakalnis 
Piliakalnis įrengtas atskiros kalvos rytinėje, aukščiausioje dalyje. Aikštelė ovali, pailga šiaurės vakarų – pietryčių kryptimi, 28x14 m dydžio, 1 m aukštesniu šiaurės vakarų kraštu. Pietiniame šlaite, 1 m žemiau aikštelės yra 20 m ilgio, 10 m pločio terasa. Šlaitai vidutinio statumo, 4-6 m aukščio.

Piliakalnis labai apardytas arimų, šiaurės vakarų aikštelės pusėje stovėjusio trianguliacijos bokšto griovio. Aikštelės vidurys dirvonuoja, jos šonai ir šlaitai apaugę pušimis.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu pr. m. e. - I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.320
 Lietuvos piliakalniai: atlasas. Vilnius, 2005, t. 3, p. 216-217.
 Gintautas Zabiela. Piliakalniai // Utenos krašto enciklopedija. Vilnius, 2001. p. 45.

Nuorodos 
 Sąrašas:Lietuvos piliakalniai
 Lietuvos piliakalniai. Brinkliškės

Piliakalniai Utenos rajone
Bikūnų piliakalnis

Bikūnų piliakalnis – piliakalnis (unikalus objekto MC kodas 3610; Lietuvos Respublikos kultūros paminklų sąrašo Nr. AR1334; registro iki 2005 m. balandžio 19 d. Nr. A907) Utenos rajono savivaldybės teritorijoje, į pietus nuo Bikūnų, Sudeikių seniūnija. Pasiekiamas keliu Sudeikiai – Bikūnai, 1 km neprivažiavus Bikūnų pasukus į dešinę pietų kryptimi staigiu kampu atsisukančiu naujai nutiestu keliuku, pavažiavus 400 m iki sodybos, nuo jos paėjus į pietryčius 900 m per krūmais apaugančius laukus – reikia pereiti aukštumą ir už jos eiti į mišku virstančius krūmynus - iš viso nuo žvyrkelio 1,2 km.

Piliakalnis 
Bikūnų pirmasis piliakalnis įrengtas atskiroje kalvoje, 2,4 km į pietus nuo Bikūnų antrojo piliakalnio. Aikštelė ovali, pailga pietų kryptimi, 50x22 m dydžio. Šlaitai statūs, 10-12 m aukščio. 

Šlaituose rasta brūkšniuotos ir lygios keramikos. Piliakalnis labai apardytas arimų. Jis dirvonuoja, aikštelės centre auga 3 beržai.

Rytinėje papėdėje, 0,3 ha plote yra papėdės gyvenvietė.

Tyrimai 
1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu pr. m. e. - I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 1,5 ha. Vizualinio apsaugos zonos pozonio plotas 710000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.200
 Lietuvos Respublikos istorijos ir kultūros paminklų sąrašas, V.,1993, p.62
 Lietuvos piliakalniai: atlasas. Vilnius, 2005, t. 3, p. 214-215.
 Gintautas Zabiela. Piliakalniai // Utenos krašto enciklopedija. Vilnius, 2001. p. 45.

Nuorodos 
 Sąrašas:Lietuvos piliakalniai
 Lietuvos piliakalniai. Bikūnai I

Piliakalniai Utenos rajone
Gimžiškių piliakalnis

Gimžiškių piliakalnis – piliakalnis (unikalus objekto MC kodas 3579; Lietuvos Respublikos kultūros paminklų sąrašo Nr. AR1302; registro iki 2005 m. balandžio 19 d. Nr. A920) Utenos rajono savivaldybės teritorijoje, į vakarus nuo Gimžiškių, Utenos seniūnija. Pasiekiamas iš plento  ties Kimėnais pasukus į kairę rytų kryptimi link kolektyvinių sodų, už 1 km prieš juos pasukus į dešinę pietuosna, pavažiavus 500 m lauko keliuku.

Piliakalnis 
Piliakalnis įrengtas atskiroje kalvoje, Vincelio ežero vakarų krante. Aikštelė trikampė, kampais į šiaurę, pietus ir vakarus, pailga šiaurės – pietų kryptimi, 50 m ilgio, 25 m pločio rytinėje dalyje, 4 m aukštesniu šiauriniu kraštu. Aikštelėje rasta brūkšniuotos ir lygios keramikos. Šiauriniame šlaite, 2 m žemiau aikštelės yra 3,5 m pločio terasa, 2 m žemiau jos - antra 5 m pločio terasa. Šlaitai statūs, 11-15 m aukščio, 4 m aukštyje nuo aikštelės dirbtinai pastatinti.

Piliakalnis apardytas arimų, dirvonuoja.

Tyrimai 
1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu pr. m. e. - I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 4 ha. Vizualinio apsaugos zonos pozonio plotas 1122000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.197
 Lietuvos piliakalniai: atlasas. Vilnius, 2005, t. 3, p. 228-229.
 Gintautas Zabiela. Piliakalniai // Utenos krašto enciklopedija. Vilnius, 2001. p. 47.

Nuorodos 
 Sąrašas:Lietuvos piliakalniai
 Lietuvos piliakalniai. Gimžiškiai

Piliakalniai Utenos rajone
Daugailių II piliakalnis

Daugailių piliakalnis, Pylimas – piliakalnis Utenos rajono savivaldybės teritorijoje, į pietus nuo Daugailių, Daugailių seniūnija. Pasiekiamas plentu Daugailiai – Juknėnai nuo Daugailių pavažiavus 1,2 km, prieš jam leidžiantis į slėnį pasukus lauko keliuku į kairę rytuosna, už 200 m yra dešinėje pietuose, miškelio pradžioje.

Piliakalnis 
Piliakalnis įrengtas atskiroje kalvoje aukštumos krašte, 1,2 km į pietus nuo Daugailių pirmojo piliakalnio. Aikštelė ovali, pailga šiaurės vakarų – pietryčių kryptimi, 50x35 m dydžio. Šlaitai vidutinio statumo, iki 18 m aukščio.

Piliakalnis labai apardytas arimų, trianguliacijos bokšto vietos, iškasinėtas bulviarūsiais. Jis apaugęs lapuočiais medžiais, aikštelės Š dalis ir šlaitas dirvonuoja.

Tyrimai 
1970 m. piliakalnį žvalgė Istorijos institutas. Įtvirtinimų ir kultūrinio sluoksnio pėdsakų nepastebėta.  Piliakalnis datuojamas I tūkstantmečiu pr. m. e. - I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną.
Šis straipsnis yra 100 000-asis lietuviškoje vikipedijoje.

Šaltiniai

Nuorodos 
 Sąrašas:Lietuvos piliakalniai
 Lietuvos piliakalniai. Daugailiai II

Piliakalniai Utenos rajone
Bajoriškių piliakalnis

Bajoriškių piliakalnis – piliakalnis (unikalus objekto MC kodas 7039; Lietuvos Respublikos kultūros paminklų sąrašo Nr. AV1638) Utenos rajono savivaldybės teritorijoje, į vakarus nuo Daugailių, Daugailių seniūnija. Pasiekiamas iš plento A6 Utena – Zarasai, pravažiavus Limino ežerą ir pasukus į dešinę pietryčių kryptimi 200 m keliuku, yra kairėje pietvakariuose.

Piliakalnis 
Piliakalnis įrengtas kalvoje, Liminėlio ežero šiaurės rytų krante. Aikštelė ovali, pailga rytų – vakarų kryptimi, 40x15 m dydžio, 1 m aukštesniu šiaurės rytų kraštu. Pietinis ir vakarinis šlaitai statūs, 21 m aukščio, šiaurinis šlaitas nuolaidus, 2 m aukščio.

Piliakalnis labai apardytas arimų, pietrytinis šlaitas - bulviarūsių duobių. Dabar jis dirvonuoja.

Tyrimai 
1970 m. piliakalnį žvalgė Istorijos institutas. Kultūrinio sluoksnio nepastebėta.  Piliakalnis datuojamas I tūkstantmečiu pr. m. e. - I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.320
 Lietuvos piliakalniai: atlasas. Vilnius, 2005, t. 3, p. 212-213.
 Gintautas Zabiela. Piliakalniai // Utenos krašto enciklopedija. Vilnius, 2001. p. 45.

Nuorodos 
 Sąrašas:Lietuvos piliakalniai
 Lietuvos piliakalniai. Bajoriškiai

Piliakalniai Utenos rajone
Baltakarčių piliakalnis

Baltakarčių piliakalnis – piliakalnis (unikalus objekto MC kodas 7078; Lietuvos Respublikos kultūros paminklų sąrašo Nr. AV1681; registro iki 2005 m. balandžio 19 d. Nr. A906) Utenos rajono savivaldybės teritorijoje, Baltakarčių kaime, Sudeikių seniūnija. Pasiekiamas iš kelio Utena – Sudeikiai pasukus link Baltakarčių, kaimo gale pasukus į kairę pietvakarių kryptimi pro senąsias kapines dešinėje ir pavažiavus 400 m, už upelio pievomis pasukus į kairę pietryčių kryptimi, už 200 m.

Piliakalnis 
Piliakalnis įrengtas atskiroje kalvoje. Aikštelė ovali, pailga pietryčių – šiaurės vakarų kryptimi, 20x14 m dydžio, 1,5 m iškiliu viduriu. Šiaurės vakarų šlaite, 2 m žemiau aikštelės yra trikampė 12x19 m dydžio terasa. Šlaitai nuolaidūs, 3-5 m aukščio.

Piliakalnis labai apardytas arimų. Jis dirvonuoja, šiaurės vakarų šlaite ir šiaurės rytų aikštelės dalyse auga beržai, alksniai.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu pr. m. e. – I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 1,1 ha. Vizualinio apsaugos zonos pozonio plotas 859000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.322
 Lietuvos piliakalniai: atlasas. Vilnius, 2005, t. 3, p. 212–213.
 Gintautas Zabiela. Piliakalniai // Utenos krašto enciklopedija. Vilnius, 2001. p. 45.

Nuorodos 
 Sąrašas:Lietuvos piliakalniai
 Lietuvos piliakalniai. Baltakarčiai

Piliakalniai Utenos rajone
Gaigalių piliakalnis (Utena)

Gaigalių piliakalnis – buvęs piliakalnis Utenos rajono savivaldybės teritorijoje, Gaigalių kaime, Užpalių seniūnija.

Piliakalnis 
Piliakalnis buvo įrengtas kranto kyšulyje, Bradesos ir jos bevardžio intako santakoje. Jį nuplovė vakarine papėde tekėjusi Bradesa, liko tik rytų – vakarų kryptimi pailga 24 m ilgio, 10 m pločio plokštesnė kalvos dalis, apaugusi krūmais, ir 7 m aukščio dirvonuojantis rytinis šlaitas.

Tyrimai 
1970 m. piliakalnį žvalgė Istorijos institutas.  Piliakalnis datuojamas I tūkstantmečiu pr. m. e. – I tūkstantmečio pradžia.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Gintautas Zabiela. Piliakalniai // Utenos krašto enciklopedija. Vilnius, 2001. p. 46.

Nuorodos 
 Sąrašas:Lietuvos piliakalniai
 Lietuvos piliakalniai. Gaigaliai

Piliakalniai Utenos rajone
Likančių piliakalnis

Likančių piliakalnis su gyvenviete – piliakalnis (unikalus objekto MC kodas ; Lietuvos Respublikos kultūros paminklų sąrašo Nr. AR1357; registro iki 2005 m. balandžio 19 d. Nr. A692P) ir gyvenvietė (unikalus objekto MC kodas ) Utenos rajono savivaldybės teritorijoje, Likančių kaime, Užpalių seniūnija. Pasiekiamas iš kelio Užpaliai – Dusetos Likančiuose pasukus į dešinę rytuosna link Vaiskūnų, už 1 km pasukus į kairę šiaurės kryptimi ir pavažiavus 450 m keliuku, už sodybos - į kairę vakaruosna link ežero.

Piliakalnis 
Piliakalnis įrengtas Pilašiaus ežero rytiniame krante esančioje kalvoje. Aikštelė ovali, pailga rytų – vakarų kryptimi, 27x17 m dydžio. Šlaitai statūs, 5,5-15 m aukščio, rytinis nuolaidesnis. Piliakalnis apardytas arimų, apaugęs lapuočiais, pietinis šlaitas dirvonuoja.

Pietrytinėje papėdėje, 0,5 ha plote yra papėdės gyvenvietė.

Tyrimai 
1958 m. ir 1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 1,1 ha. Vizualinio apsaugos zonos pozonio plotas 865000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V.,1973, p.201
 Lietuvos piliakalniai: atlasas. Vilnius, 2005, t. 3, p. 240-241.
 Gintautas Zabiela. Piliakalniai // Utenos krašto enciklopedija. Vilnius, 2001. p. 49.

Nuorodos 
 Sąrašas:Lietuvos piliakalniai
 Lietuvos piliakalniai. Likančiai

Piliakalniai Utenos rajone
Užpalių piliakalnis

Užpalių piliakalnis su gyvenviete, Pilies Kalnas – piliakalnis (unikalus objekto MC kodas ; Lietuvos Respublikos kultūros paminklų sąrašo Nr. AR271; registro iki 2005 m. balandžio 19 d. Nr. A966KP) ir gyvenvietė (unikalus objekto MC kodas ) Utenos rajono savivaldybės teritorijoje, į rytus nuo Užpalių, Užpalių seniūnija. Pasiekiamas keliu Užpaliai – Daugilis (Bikuškis) pavažiavus 1,7 km pro buvusias fermas, yra 100 m į kairę šiaurėje.

Piliakalnis 
Piliakalnis įrengtas atskiroje kalvoje. Aikštelė keturkampė, pailga šiaurės – pietų kryptimi, 76x22 m dydžio. Šiauriniame jos gale, atrodo, buvęs pylimas (suardytas). Šlaitai vidutinio statumo, 15 m aukščio.

Piliakalnis labai suardytas arimų, dirvonuoja.

Rytinėje ir šiaurės vakarų papėdėse, 1,5 ha plote yra papėdės gyvenvietė.

Tyrimai 
1970 m. piliakalnį žvalgė Istorijos institutas. Pastebėtos kultūrinio sluoksnio ir įtvirtinimų žymės.  Piliakalnis datuojamas I tūkstantmečio pradžia.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Nuotraukos

Šaltiniai 

 Kultūros paminklų enciklopedija. V. 1998. T. 2. P. 192.
 Gintautas Zabiela. Piliakalniai // Utenos krašto enciklopedija. Vilnius, 2001. p. 56.

Nuorodos 
 Sąrašas:Lietuvos piliakalniai
 Lietuvos piliakalniai. Užpaliai

Piliakalniai Utenos rajone
Lygamiškio piliakalnis

Lygamiškio piliakalnis su gyvenviete, Geniupio kalnas, Užpaliai – piliakalnis (unikalus objekto MC kodas 3634; registro iki 2005 m. balandžio 19 d. Nr. A929KP) ir gyvenvietė (unikalus objekto MC kodas 24058) Utenos rajono savivaldybės teritorijoje, Lygamiškio kaime, Užpalių seniūnija. Pasiekiamas iš žvyrkelio Užpaliai – Svėdasai už 500 m nuo Užpalių centro pervažiavus Šventąją, pirmoje sankryžoje pasukus į kairę pietvakarių kryptimi ir pavažiavus 1 km yra kelio dešinėje šiaurės vakaruose.

Piliakalnis 
Piliakalnis įrengtas Šventosios dešiniojo kranto aukštumos kyšulyje, Geniupio dešiniajame krante. Aikštelė trikampė, pailga šiaurės rytų – pietvakarių kryptimi, 70 m ilgio, 60 m pločio pietvakarių krašte. Čia supiltas 90 m ilgio, 1,3 m aukščio, 10 m pločio lanko formos pylimas išoriniu 1,6 m aukščio šlaitu. Šlaitai statūs, 8-10 m aukščio.

Piliakalnis apardytas arimų, dirvonuoja, šlaitai apaugę pušelėmis.

Šiaurinėje ir rytinėje papėdėje, 0,5 ha plote yra papėdės gyvenvietė, kurioje rasta brūkšniuotos ir grublėtos keramikos.

Tyrimai 
1958 m. ir 1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Nuotraukos

Šaltiniai 

 Kultūros paminklų enciklopedija. V. 1998. T. 2. P. 154.
 Покровский Ф. В. Археологическая карта Ковенской губернии. Вильна, 1899.
 Gintautas Zabiela. Piliakalniai // Utenos krašto enciklopedija. Vilnius, 2001. p. 49.

Nuorodos 
 Sąrašas:Lietuvos piliakalniai
 Lietuvos piliakalniai. Lygamiškis

Piliakalniai Utenos rajone
Gatelių piliakalnis

Gatelių piliakalnis – piliakalnis (unikalus objekto MC kodas 3577; Lietuvos Respublikos kultūros paminklų sąrašo Nr. AR1300; registro iki 2005 m. balandžio 19 d. Nr. A918) Utenos rajono savivaldybės teritorijoje, į šiaurę nuo Gatelių Daugailių seniūnija. Pasiekiamas Gatelių kaimo rytinėje dalyje pasukus į kairę šiaurėn, už 900 m vėl pasukus į kairę vakaruosna, toliau lauko keliuku 450 m iki negyvenamos sodybos, yra už jos dešiniau į šiaurės vakarus.

Piliakalnis 
Piliakalnis įrengtas atskiroje kalvoje, Ilgės upelio dešiniajame krante, 330 m į pietvakarius nuo pietvakarinio Šiekštelio ežero kranto. Aikštelė keturkampė, pailga rytų – vakarų kryptimi, 25x17 m dydžio. Jos rytiniame krašte iškastas 5 m pločio, 1 m gylio griovys. Rytiniame šlaite, 2 m žemiau aikštelės yra 33x18 m dydžio terasa. Šlaitai statūs, 10 m aukščio, rytinis šlaitas nuolaidus.

Piliakalnis labai apardytas arimų, apaugęs pušimis.

Tyrimai 
1970 m. piliakalnį žvalgė Istorijos institutas. Kultūrinis sluoksnis rastas sunaikintas.  Piliakalnis datuojamas I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 1,4 ha.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.197
 Lietuvos piliakalniai: atlasas. Vilnius, 2005, t. 3, p. 228-229.
 Kultūros paminklų enciklopedija. V. 1998. T. 2. P. 148.

Nuorodos 
 Sąrašas:Lietuvos piliakalniai
 Lietuvos piliakalniai. Gateliai

Piliakalniai Utenos rajone
Jonaukos piliakalnis

Jonaukos piliakalnis, Lukošiūnai – piliakalnis Utenos rajono savivaldybės teritorijoje, Balčių miške, Tauragnų seniūnija. Pasiekiamas iš kelio Spitrėnai – Minčia Lukošiūnų sankryžoje pasukus į kairę pietvakarių kryptimi Tauragnų link, už 300 m – yra keliui pakilus į kalniuką, dešinėje šiaurės vakaruose.

Piliakalnis 
Piliakalnis įrengtas atskiroje kalvoje. Aikštelė ovali, pailga vakarų – rytų kryptimi, 35x8 m dydžio, iki 1 m iškilusiu viduriu. Šlaitai nuolaidūs, 6 m aukščio, vakarinis šlaitas statesnis, 9,5 m aukščio, leidžiasi į nedidelę pelkę.

Piliakalnis apardytas arimų, apaugęs mišriu mišku.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu pr. m. e.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Gintautas Zabiela. Piliakalniai // Utenos krašto enciklopedija. Vilnius, 2001. p. 49.

Nuorodos 
 Sąrašas:Lietuvos piliakalniai
 Lietuvos piliakalniai.  Jonauka

Piliakalniai Utenos rajone
Kubilių piliakalnis

Kubilių piliakalnis – piliakalnis (unikalus objekto MC kodas 7043; Lietuvos Respublikos kultūros paminklų sąrašo Nr. AV1642; registro iki 2005 m. balandžio 19 d. Nr. A926) Utenos rajono savivaldybės teritorijoje, į šiaurę nuo Kubilių, Daugailių seniūnija. Pasiekiamas Juknėnų centre pirmu nuo Daugailių keliu pasukus į kairę vakaruosna ir per ganyklas Kubilių link vedančiu keliu pavažiavus 2,5 km, yra dešinėje šiaurėn nuo kelio.

Piliakalnis 
Piliakalnis įrengtas atskiroje didelėje kalvoje, bevardžio upelio krante. Aikštelė keturkampė, pailga šiaurės – pietų kryptimi, 120x87 m dydžio, iki 3 m aukštesnėmis pietine ir vakarine dalimis. Šlaitai statūs, 8-20 m aukščio, tik šiaurės vakarinis šlaitas nuolaidus, vos 2 m aukščio.

Piliakalnis apardytas arimų, apaugęs apsodintomis eglėmis ir pušimis, šiaurės rytinės aikštelės dalis dirvonuoja.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 5,5 ha. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.320
 Lietuvos piliakalniai: atlasas. Vilnius, 2005, t. 3, p. 236-237.
 Gintautas Zabiela. Piliakalniai // Utenos krašto enciklopedija. Vilnius, 2001. p. 48.

Nuorodos 
 Sąrašas:Lietuvos piliakalniai
 Lietuvos piliakalniai. Kubiliai

Piliakalniai Utenos rajone
Kuktiškių piliakalnis

Kuktiškių piliakalnis – piliakalnis Utenos rajono savivaldybės teritorijoje, į šiaurės vakarus nuo Kuktiškių Kuktiškių seniūnija. Pasiekiamas nuo Kuktiškių pavažiavus į šiaurę Biliakiemio link 550 m, už melioracijos griovio lauko keliuku pavažiavus į kairę 500 m. šiaurės vakarų kryptimi.

Piliakalnis 
Piliakalnis įrengtas atskiroje kalvoje. Aikštelė ovali, pailga pietryčių – šiaurės vakarų kryptimi, 83x65 m dydžio, 2 m žemesniu šiaurės rytiniu šonu. Joje rastas puodas ir akmeninis kirvelis. Šlaitai statūs, iki 15-18 m aukščio, šiaurinis šlaitas nuolaidesnis.

Piliakalnis apardytas arimų, aikštelė dirvonuoja, šlaitai ir aikštelės kraštai apaugę lapuočiais.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu pr. m. e. - I tūkstantmečiu. 

1 km į pietus yra V a. – XII a. Kuktiškių pilkapynas, tyrinėtas 1958 m. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Покровский Ф. В. Археологическая карта Виленской губернии. Вильна, 1893, c. 48-49.

Nuorodos 
 Sąrašas:Lietuvos piliakalniai
 Lietuvos piliakalniai. Kuktiškės

Piliakalniai Utenos rajone
Nolėnų piliakalnis

Nolėnų piliakalnis – piliakalnis (unikalus objekto MC kodas 7135; Lietuvos Respublikos kultūros paminklų sąrašo Nr. AV1738; registro iki 2005 m. balandžio 19 d. Nr. A948) Utenos rajono savivaldybės teritorijoje, prie Nolėnų, Sudeikių seniūnija. Pasiekiamas iš kelio Utena – Užpaliai trečioje sankryžoje į Sirutėnus pasukus į dešinę rytuosna, pavažiavus 200 m yra 50 m į dešinę pietuose.

Piliakalnis 
Piliakalnis įrengtas atskiros kalvos vakariniame gale. Aikštelė keturkampė, pailga šiaurės vakarų – pietryčių kryptimi, 65x23 m dydžio, 1,5 m aukštesniu šiaurės rytų kraštu. Joje rasta lygios keramikos. Pietrytiniame jos krašte iškastas 4 m pločio, 0,3 m gylio griovys. 3-4 m žemiau aikštelės pietvakarinio ir šiaurės rytų krašto yra 10 m pločio terasa, 5 m žemiau šiaurės vakarų krašto - 10 m pločio terasa. Šlaitai statūs, 15-18 m aukščio.

Piliakalnis labai apardytas arimų, dirvonuoja, šiaurės vakarų šlaito viršuje auga pušis.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta. Radinius saugo Utenos kraštotyros muziejus.  Piliakalnis datuojamas I tūkstantmečiu pr. m. e. - I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 4,5 ha. Vizualinio apsaugos zonos pozonio plotas 674000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.325
 Lietuvos piliakalniai: atlasas. Vilnius, 2005, t. 3, p. 248-249.
 Kultūros paminklų enciklopedija. V. 1998. T. 2. P. 159.
 Motiejus Valančius. Pasakojimas Antano Tretininko // Raštai. Vilnius. 1972. T. I, p. 319–402.
 Petras Tarasenka. Lietuvos archeologijos medžiaga. Kaunas, 1928, p. 189.
 Gintautas Zabiela. Piliakalniai // Utenos krašto enciklopedija. Vilnius, 2001. p. 51-52.

Nuorodos 
 Sąrašas:Lietuvos piliakalniai
 Lietuvos piliakalniai. Nolėnai

Piliakalniai Utenos rajone
Nemeikščių piliakalnis

Nemeikščių piliakalnis – piliakalnis (unikalus objekto MC kodas ; Lietuvos Respublikos kultūros paminklų sąrašo Nr. AV1659) Utenos rajono savivaldybės teritorijoje, Utenos seniūnijoje, į pietus nuo Nemeikščių. Pasiekiamas iš plento , pasukus pro Nemeikščius pervažiavus geležinkelį, už jo pavažiavus 700 m, sankryžoje pasukus į dešinę pietų pusėn, už 500 m yra dešinėje vakaruose, pervažiavus Krašuoną.

Piliakalnis 
Piliakalnis įrengtas atskiroje kalvoje, Krašuonos upelio kairiajame krante. Aikštelė ovali, pailga šiaurės – pietų kryptimi, 43x26 m dydžio, 1,5 m aukštesne pietine dalimi. Šlaitai vidutinio statumo, 15 m aukščio.

Piliakalnis labai apardytas arimų, dirvonuoja, šiaurinis šlaitas apaugęs lapuočiais ir krūmais.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu pr. m. e. – I tūkstantmečio pradžia.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.321
 Lietuvos piliakalniai: atlasas. Vilnius, 2005, t. 3, p. 248–249.
 Kultūros paminklų enciklopedija. V. 1998. T. 2. P. 158–159.
 Gintautas Zabiela. Piliakalniai // Utenos krašto enciklopedija. Vilnius, 2001. p. 51.

Nuorodos 
 Sąrašas:Lietuvos piliakalniai
 Lietuvos piliakalniai. Nemeikščiai

Piliakalniai Utenos rajone
Ruklių piliakalnis

Ruklių piliakalnis su gyvenviete, Kliedkalnis – piliakalnis (unikalus objekto MC kodas 3614; Lietuvos Respublikos kultūros paminklų sąrašo Nr. AR1338; registro iki 2005 m. balandžio 19 d. Nr. A950KP) ir gyvenvietė (unikalus objekto MC kodas 24068) Utenos rajono savivaldybės teritorijoje, į šiaurę nuo Ruklių Daugailių seniūnija. Pasiekiamas iš kelio Radeikiai – Sudeikiai ties mūriniu dviaukščiu dešinėje pasukus į dešinę rytuosna keliuku ir pavažiavus 800 m labiau laikantis kairės.

Piliakalnis 
Piliakalnis įrengtas atskiroje kalvoje. Aikštelė ovali, pailga šiaurės vakarų – pietryčių kryptimi, 25x16 m dydžio, 2 m aukštesne šiaurine dalimi. Pietrytiniame šlaite, 2 m žemiau aikštelės yra trikampė 16x16 m dydžio terasa, per 1,5 m žemėjanti į pietryčius. Šlaitai statūs, 15 m aukščio.

Piliakalnis labai apardytas arimų, dirvonuoja, pietrytiniame šlaite ir aikštelėje auga pavieniai beržai.

Šiaurinėje papėdėje, 0,5 ha plote yra papėdės gyvenvietė, kurioje rasta lygios keramikos.

Tyrimai 
1958 m. ir 1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu pr. m. e. - I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 2 ha. Vizualinio apsaugos zonos pozonio plotas 1193000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Kultūros paminklų enciklopedija. V. 1998. T. 2. P. 162.
 Lietuvos TSR kultūros paminklų sąrašas, V., 1973, p.200
 Lietuvos piliakalniai: atlasas. Vilnius, 2005, t. 3, p. 254-255.
 Petras Tarasenka. Lietuvos archeologijos medžiaga. Kaunas, 1928, p. 227.
 Gintautas Zabiela. Piliakalniai // Utenos krašto enciklopedija. Vilnius, 2001. p. 53.

Nuorodos 
 Sąrašas:Lietuvos piliakalniai
 Lietuvos piliakalniai. Rukliai

Piliakalniai Utenos rajone
Vosgėlių piliakalnis (Utena)

Vosgėlių piliakalnis su gyvenviete – piliakalnis (unikalus objekto MC kodas 3594; Lietuvos Respublikos kultūros paminklų sąrašo Nr. AR1317; registro iki 2005 m. balandžio 19 d. Nr. A968) Utenos rajono savivaldybės teritorijoje, į šiaurę nuo Vosgėlių Leliūnų seniūnija. Pasiekiamas iš plento Utena – Pakalniai, slėnyje kairėje prasidėjus kolektyviniams sodams pasukus keliu į kairę pietuosna, laikantis kairės pavažiavus 300 m, ant kalnelio pavažiavus į dešinę vakarų kryptimi iki vandentiekio bokšto – yra 50 m nuo jo į dešinę šiaurėn, už kolektyvinių sodų šiaurinės ribos.

Piliakalnis 
Piliakalnis įrengtas nedidelėje kalvoje, Utenaitės dešiniajame krante, jos vingyje. Aikštelė beveik trikampė, orientuota pietų – šiaurės kryptimi, 12 m ilgio, 13 m pločio pietiniame pakraštyje. Pietiniame aikštelės krašte supiltas 0,2 m aukščio, 5 m pločio pylimas, kurio išorinis 4 m aukščio šlaitas leidžiasi į 25 m ilgio, 3 m pločio, 0,5 m gylio griovį, už kurio yra antras 1 m aukščio, 6 m pločio pylimas 1,5 m aukščio išoriniu šlaitu. Š šlaite, 4 m žemiau aikštelės, yra 2 m pločio, 0,2 m gylio griovys ir 0,3 m aukščio, 5,5 m pločio pylimas. Šlaitai statūs, 10 m aukščio.

Piliakalnio didžioji dalis iš šiaurės, vakarų ir rytų pusių (rytuose - tik šlaitas) nuplauta Utenaitės, į šiaurės pusę išlikęs tik žemėjantis 35 m pločio ožnugaris - piliakalnio kalvos pagrindo dalelė. Piliakalnis apaugęs lapuočiais medžiais, prakirstu pomiškiu.

Pietinėje papėdėje, 0,4 ha plote yra papėdės gyvenvietė, kurioje rasta lipdytos keramikos.

Tyrimai 
1970 m. piliakalnį žvalgė Istorijos institutas.  Piliakalnis datuojamas I tūkstantmečiu. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 0,7 ha.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.198
 Lietuvos Respublikos istorijos ir kultūros paminklų sąrašas, V.,1993, p.67
 Lietuvos piliakalniai: atlasas. Vilnius, 2005, t. 3, p. 280-281.
 Покровский Ф. В. Археологическая карта Ковенской губернии. Вильна, 1899, c. 101.
 Gintautas Zabiela. Piliakalniai // Utenos krašto enciklopedija. Vilnius, 2001. p. 57.

Nuorodos 
 Sąrašas:Lietuvos piliakalniai
 Lietuvos piliakalniai. Vosgėliai

Piliakalniai Utenos rajone
Suvalkų vaivadija

Suvalkų vaivadija () − 1975−1998 m. Lenkijos Liaudies Respublikos ir nepriklausomos Lenkijos teritorijos administracinis vienetas. Suvalkų vaivadijos sostinė buvo Suvalkai. Vaivadija ribojosi rytuose su Lietuva, pietryčiuose su Baltarusija, pietuose su Balstogės vaivadija ir Lomžos vaivadija, vakaruose su Olštyno vaivadija ir šiaurėje su Karaliaučiaus sritimi.

Istorija

Vaivadija buvo įkurta 1975 m. birželio 1 d. vykdant Lenkijos administracinių vienetų reformą, kai iš didelės Balstogės vaivadijos buvo įkurtos 4 mažesnės: Balstogės vaivadija, Lomžos vaivadija, Suvalkų vaivadija ir Ostrolenkos vaivadija. 1999 m. sausio 1 d. vaivadija tapo naujai įkurtos Palenkės vaivadijos dalimi.

Gyventojai

Miestai 

Vaivadijos miestų gyventojų skaičius 1998 m. gruodžio 31 dieną:

  Suvalkai – 68 331
  Lukas – 56 208
  Lėcius – 31 484
  Augustavas – 30 162
  Pišas – 19 571
  Alėcka – 17 175
  Geldapė – 13 858
  Ungura – 12 331
  Aris – 10 600
  Ruciane Nida – 4593
  Biala Piska – 4589
  Mikolaikos – 3793
  Rynas – 3151
  Lipskas – 2521

Lenkijos vaivadijos 1975-1998
Varmijos Mozūrų vaivadija
Suvalkai
Palenkės vaivadija
Papirčių piliakalnis

Papirčių piliakalnis, Dovydo kalnas, Kamša, Papiliakalnis, Piliakalnis, Barsuko kalnas – piliakalnis (unikalus objekto MC kodas 3627; Lietuvos Respublikos kultūros paminklų sąrašo Nr. AR1351; registro iki 2005 m. balandžio 19 d. Nr. A956) ir gyvenvietė Utenos rajono savivaldybės teritorijoje, į šiaurę nuo Papirčių kaimo, Kuktiškių seniūnija. Pasiekiamas iš kelio Tauragnai – Kuktiškės pasukus į kairę pietryčių kryptimi pro Ryliškius, Ryliškiuose (Maleckažemyje) vėl pasukus į kairę rytų kryptimi, pavažiavus iki kelio galo 2,9 km, toliau paėjus 300 m tiesiai mišku.

Piliakalnis 
Piliakalnis įrengtas aukštoje apylinkėje dominuojančioje kalvoje (altitudė 245,9 m). Aikštelė ovali, pailga šiaurės – pietų kryptimi, 50x40 m dydžio, 1 m aukštesniu šiauriniu kraštu. Joje rastos trinamosios girnos. Šlaitai nuolaidūs, iki 30 m aukščio. Vakarinis šlaitas 5 m aukštyje statintas.

Piliakalnis apardytas arimų, aikštelėje stovėjusių dviejų trianguliacijos bokštų griovių. Jis apaugęs mišku.

Tyrimai 
1970 m. piliakalnį žvalgė Istorijos institutas, pastebėta kultūrinio sluoksnio pėdsakų.  Piliakalnis datuojamas I tūkstantmečio pr. m. e. antąja puse – I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 138000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.201
 Lietuvos piliakalniai: atlasas. Vilnius, 2005, t. 3, p. 254–255.
 Kultūros paminklų enciklopedija. V. 1998. T. 2. P. 161.

Nuorodos 
 Sąrašas:Lietuvos piliakalniai
 Lietuvos piliakalniai. Papirčiai

Piliakalniai Utenos rajone
Rukšėnų piliakalnis

Rukšėnų piliakalnis – piliakalnis (unikalus objekto MC kodas 16151; Lietuvos Respublikos kultūros paminklų sąrašo Nr. AV1982; registro iki 2005 m. balandžio 19 d. Nr. A954) Utenos rajono savivaldybės teritorijoje, į rytus nuo Rukšėnų, Tauragnų seniūnija. Pasiekiamas keliu Jotaučiai – Sirvydžiai pavažiavus 600 m nuo sankryžos į Musteikius ir kalnelyje tarp dviejų medžių pasukus keliuku į kairę šiaurėn, už 700 m yra miškingoje vietovėje, į dešinę šiaurėn nuo kelio, jam sukantis labiau į dešinę.

Piliakalnis 
Piliakalnis įrengtas atskiroje kalvoje. Aikštelė ovali, pailga šiaurės vakarų – pietryčių kryptimi, 25x15 m dydžio, kiek žemesniu pietrytiniu galu. 1,5 m žemiau aikštelės šiaurės vakarų krašto, šlaite yra 20 m ilgio, 6 m pločio terasa, šiaurės pusėje 2 m žemiau aikštelės pereinanti į 2 m pločio, 0,3 m gylio griovį ir 0,5 m aukščio, 6 m pločio pylimą. 2 m žemiau šio pylimo yra 15 m ilgio, 3 m pločio terasa. Pietryčių šlaite, 2 m žemiau aikštelės, yra 10 m pločio terasa, žemėjanti į pietus. Šlaitai statūs, 10 m aukščio.

Piliakalnis apardytas arimų, duobių. Jis apaugęs lapuočiais medžiais ir krūmais.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta. Radinius saugo Lietuvos nacionalinis muziejus.  Piliakalnis datuojamas I tūkstantmečiu pr. m. e. - II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 1 ha. Vizualinio apsaugos zonos pozonio plotas 1170000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos Respublikos istorijos ir kultūros paminklų sąrašas, V.,1993, p.70
 Lietuvos piliakalniai: atlasas. Vilnius, 2005, t. 3, p. 256-257.
 Bronius Dakanis. Mažai žinomi Lietuvos piliakalniai // Kultūros paminklai. Vilnius. 1994. T. 1, p. 51-52 (Nr. 46).
 Gintautas Zabiela. Lietuvos medinės pilys. Vilnius. 1995, p. 249 (Nr. 76)
 Gintautas Zabiela. Piliakalniai // Utenos krašto enciklopedija. Vilnius, 2001. p. 53.

Nuorodos 
 Sąrašas:Lietuvos piliakalniai
 Lietuvos piliakalniai. Rukšėnai

Piliakalniai Utenos rajone
Sėlos piliakalnis

Sėlos piliakalnis su gyvenviete – piliakalnis (unikalus objekto MC kodas 3628; Lietuvos Respublikos kultūros paminklų sąrašo Nr. AR1352; registro iki 2005 m. balandžio 19 d. Nr. A958) ir gyvenvietė Utenos rajono savivaldybės teritorijoje, Sėlės (Sėlos) kaime, Tauragnų seniūnija. Pasiekiamas Sėlos centre pasukus į kairę šiaurės rytų kryptimi pro buvusias fermas, pavažiavus 1,3 km iki sodybų, nuo jų paėjus 200 m per pievą ir mišką į šiaurės rytus.

Piliakalnis 
Piliakalnis įrengtas atskiroje pelkių apjuostoje kalvoje. Aikštelė ovali, pailga pietryčių – šiaurės vakarų kryptimi, 60x17 m dydžio. Pietrytiniame aikštelės gale supiltas 0,2 m aukščio, 9 m pločio pylimas, 2,5 m žemiau kurio šlaite yra 30x20 m dydžio terasa. Šlaitai statūs, 9 m aukščio.

Piliakalnis labai apardytas arimų, apaugęs mišriu mišku.

300 m į šiaurės rytus buvo I tūkstantmečio vidurio pilkapiai (sunaikinti).

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečiu. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 2,3 ha.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.201
 Lietuvos piliakalniai: atlasas. Vilnius, 2005, t. 3, p. 256-257.
 Gintautas Zabiela. Piliakalniai // Utenos krašto enciklopedija. Vilnius, 2001. p. 53.

Nuorodos 
 Sąrašas:Lietuvos piliakalniai
 Lietuvos piliakalniai. Sėla

Piliakalniai Utenos rajone
Šeimaties piliakalnis

Šeimaties piliakalnis su gyvenviete, Batarėja– piliakalnis (unikalus objekto MC kodas 3618; Lietuvos Respublikos kultūros paminklų sąrašo Nr. AR1342; registro iki 2005 m. balandžio 19 d. Nr. A938K) ir gyvenvietė (unikalus objekto MC kodas 24061) Utenos rajono savivaldybės teritorijoje, į rytus nuo Šeimaties Tauragnų seniūnija. Pasiekiamas iš kelio Šeimatis – Minčia ties tiltu per Žiežulną paėjus 500 m mišku į kairę šiaurės vakarų kryptimi.

Piliakalnis 
Piliakalnis įrengtas kalvoje, Žiežulinio ežero pietvakariniame krante. Aikštelė ovali, pailga šiaurės vakarų – pietryčių kryptimi, 26x10 m dydžio. Jos PR gale supiltas 0,6 m aukščio, 8 m pločio pylimas, už kurio iškastas 20 m ilgio, 10 m pločio, 1,5 m gylio griovys. Už griovio supiltas antras 0,5 m aukščio, 6 m pločio pylimas, už kurio yra antras 4 m pločio, 0,3 m gylio griovys ir trečias 6 m pločio, 0,4 m aukščio pylimas. Aikštelės šiaurės vakarų gale supiltas 0,3 m aukščio, 5 m pločio pylimas, 2 m žemiau kurio šlaite iškastas 4 m pločio, 0,8 m gylio griovys, už kurio supiltas 15 m ilgio, 1 m aukščio nuo griovio, 5 m pločio pylimas. 2 m aukščiau šiaurės vakarų papėdės yra 6 m pločio terasa. Vakariniame šlaite, 2,5 m žemiau aikštelės yra 2,5 m pločio terasa. Šlaitai statūs, 10 m aukščio.

Į pietryčius nuo piliakalnio, 1 ha plote yra papėdės gyvenvietė, kurioje rasta brūkšniuotos ir lygios keramikos, geležies gargažių.

800 m į pietryčius yra IV a. – VIII a. Paduobių pilkapynas (Daunorių pilkapynas, vadinamas Kuronais).

Tyrimai 
1970 m. piliakalnį žvalgė Istorijos institutas.  Piliakalnis datuojamas I tūkstantmečiu pr. m. e. – II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 3,6 ha.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.200
 Lietuvos Respublikos istorijos ir kultūros paminklų sąrašas, V.,1993, p.67
 Gintautas Zabiela. Rytų Lietuvos archeologijos paminklų žvalgymas // Archeologiniai tyrinėjimai Lietuvoje 1988 ir 1989 metais. Vilnius, 1990a. p. 206.
 Gintautas Zabiela. Piliakalniai // Utenos krašto enciklopedija. Vilnius, 2001. p. 54.

Nuorodos 
 Sąrašas:Lietuvos piliakalniai
 Lietuvos piliakalniai. Šeimatis

Piliakalniai Utenos rajone
Tauragnų piliakalnis

Tauragnų piliakalnis su gyvenviete – piliakalnis (unikalus objekto MC kodas 3629; Lietuvos Respublikos kultūros paminklų sąrašo Nr. AR1353; registro iki 2005 m. balandžio 19 d. Nr. A960KP) ir gyvenvietė (unikalus objekto MC kodas 24072) Utenos rajono savivaldybės teritorijoje, į pietus nuo Tauragnų, Tauragnų seniūnija. Pasiekiamas plentu Tauragnai – Kirdeikiai pavažiavus 750 m nuo sankryžos į Lamėstą, yra 200 m į kairę šiaurėn nuo plento.

Piliakalnis 
Piliakalnis įrengtas atskiros ilgos kalvos centrinėje dalyje, Šventės kairiajame krante, 120 m į pietus nuo Tauragno ežero. Aikštelė keturkampė, pailga šiaurės – pietų kryptimi, 16x10 m dydžio. Jos pietiniame krašte supiltas 0,2 m aukščio, 4,5 m pločio pylimas, kurio 4 m aukščio išorinis šlaitas leidžiasi į 7 m pločio, 1 m gylio griovį, už kurio yra 0,2 m aukščio, 6 m pločio antras pylimas. Aikštelės šiauriniame krašte supiltas 0,9 m aukščio, 11 m pločio pylimas, kurio išorinis 4,5 m šlaitas leidžiasi į 25 m ilgio, 8 m pločio, 1,5 m gylio griovį. Už griovio supiltas antras 0,5 m aukščio, 5,5 m pločio pylimas, iškastas antras 3,5 m pločio, 0,3 m gylio griovys, supiltas trečias 0,8 m aukščio, 5,5 m pločio pylimas, iškastas trečias 3 m pločio, 0,2 m gylio griovys ir supiltas ketvirtas 0,2 m aukščio, 6 m pločio pylimas. Pirmus griovius šlaituose jungia nežymi terasėlė. Šoniniai šlaitai statūs, 10-12 m aukščio.

Piliakalnis apardytas arimų, rytinis šlaitas eroduoja. Aikštelė dirvonuoja, jos pakraščiuose auga kelios pušys, šlaitai apaugę lapuočiais, kurie kalvos galuose kertami. Į piliakalnio kalvą iš šiaurės ir pietų pusių įrengti laiptai.

Pietvakarių papėdėje, 0,5 ha plote yra papėdės gyvenvietė, kurioje rasta lipdytos keramikos.

650 m į šiaurės rytus yra VI a. – VIII a. Tauragnų pilkapynas, tyrinėtas 1999 m.

Tyrimai 
1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis netyrinėtas, datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 3 ha.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.201
 Lietuvos Respublikos istorijos ir kultūros paminklų sąrašas, V.,1993, p.63 
 Lietuvos piliakalniai: atlasas. Vilnius, 2005, t. 3, p. 270-271.
 Kultūros paminklų enciklopedija. V. 1998. T. 2. P. 183.
 Покровский Ф. В. Археологическая карта Ковенской губернии. Вильна, 1899.
 Gintautas Zabiela. Piliakalniai // Utenos krašto enciklopedija. Vilnius, 2001. p. 55-56.

Nuorodos 
 Sąrašas:Lietuvos piliakalniai
 Lietuvos piliakalniai. Tauragnai

Piliakalniai Utenos rajone
Ūdriškių piliakalnis

Ūdriškių piliakalnis, Piniginis kalnas, Urviškės, Rūgšteliškis, Vilkiškė – piliakalnis (unikalus objekto MC kodas 3624; Lietuvos Respublikos kultūros paminklų sąrašo Nr. AR1348; registro iki 2005 m. balandžio 19 d. Nr. A937) Utenos rajono savivaldybės teritorijoje, Balčių miške, Tauragnų seniūnija. Pasiekiamas nuo kelio Sirvydžiai – Minčia ties Antabaltės rytiniu galu antru didesniu keliuku pasukus į dešinę pietuosna, pavažiavus 1,9 km pro negyvenamą sodybą, prieš iškirsto miško plotą pasukus į dešinę šiaurėn apleistu keliu, pakilus ant kalvos ir paėjus į kairę vakarų kryptimi 250 m – yra už slėnio kitoje kalvoje, Minčios girininkijos 90 kvartalo centrinėje dalyje. Piliakalnis sunkiai randamas, nes miškingoje vietovėje nėra aiškesnių orientyrų.

Piliakalnis 
Piliakalnis įrengtas atskiroje kalvoje. Aikštelė keturkampė, pailga šiaurės – pietų kryptimi, 15x8 m dydžio. Pietiniame šlaite, 2 m žemiau aikštelės yra 4 m pločio terasa, 2,5 m žemiau jos – antra 3 m pločio terasa. Šiauriniame šlaite, 2 m žemiau aikštelės yra 4 m pločio terasa, 1,5 m žemiau jos – antra 3,5 m pločio terasa, 2 m žemiau kurios – trečia 4 m pločio terasa. 1 m žemiau šios terasos yra 15x7 m dydžio terasa – kalvos galas. Rytiniame šlaite, 1 m žemiau viena kitos yra dvi 1-2 m pločio terasos. Šlaitai statūs, 20-22 m aukščio.

Aikštelė ir antra terasa apardytos duobių. Piliakalnis apaugęs pušimis su krūmų pomiškiu.

Tyrimai 
1970 m. piliakalnį žvalgė Istorijos institutas. Kultūrinio sluoksnio ir įtvirtinimų nepastebėta.  Piliakalnis datuojamas I tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 21000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.200
 Lietuvos piliakalniai: atlasas. Vilnius, 2005, t. 3, p. 274–275.
 Gintautas Zabiela. Piliakalniai // Utenos krašto enciklopedija. Vilnius, 2001. p. 56-57.

Nuorodos 
 Sąrašas:Lietuvos piliakalniai
 Lietuvos piliakalniai. Ūdriškės

Piliakalniai Utenos rajone